title: "H\u0101remforsl\u00fct"
text: "En H\u0101remforsl\u00fct set iin \u00f6n en Oflaapr\u00f6\u00f6r en es diarfuar, dat di H\u0101rem fan Kanaal of Skitk\u00fc\u00fcl ek iin \u00f6n't H\u00fcs kum.\n\nArten fan H\u0101remforsl\u00fcten\n\nMe Weeter\n\nDat dit ek h\u0101remt, mut altert Weeter diarbenen staan. \u00d6n't Beest mut altert wat achter\u00f6n laap, dat dit ek \u00fctdr\u00fcget.\n\nFuar't olermiist uur dit Ofloopr\u00f6\u00f6r \u00f6ner Sp\u00f6\u00f6lstiiner sa d\u00f6\u00f6rb\u00f6\u00f6gen, dat diar altert Weeter benen staant. D\u00f6\u00f6r Weeter ken di Lucht en diarme di H\u0101rem ek kum. \u00dcs en t\u00f6hopstelt Pakeet fan R\u00f6\u00f6ren en Techtingen jit des en iinfachi Siphon.\n\nEn Forem diarfan es uk \u00f6n H\u00fcsjikopen t\u00f6 finj, man diar es dit iing\u00f6\u00f6ten en niin \u00f6nskr\u00fc\u00fcwen R\u00f6\u00f6ren. \n\n\u00d6ner Sp\u00f6\u00f6lstiiner set aaft Faten, hur naa boowen en naa achtern en R\u00f6\u00f6r \u00f6nsl\u00f6\u00f6ten uur. Des Fat jit uk Borel, di H\u0101remforsl\u00fct jit Borelsiphon.\n\nBi en B\u00f6\u00f6rtoflaap es en Aart fan Traachter, hur \u00f6n di Meren en Oflaapr\u00f6\u00f6r \u00f6ng\u00f6\u00f6ten es. Boowen \u00fcp set en Aart fan Ler, dat niin Strunt diar iimaal ken en uk niin Lucht utkum ken.\n\nS\u00f6ner Weeter\nBi en weeterfrii Urinal es jaa niin Weeter. Bi des halt en Silikoongumi-Slang dit R\u00f6\u00f6r techt. Des giar bluat kuurt iipen, wan diar wat iinlapt, en achter\u00f6n giar dit we\u0111er techt.\nDes Systeem mut of en t\u00f6 rensket uur, aurdat h\u00f6m Uriinstiin benen iin \u00f6n di Slang set, dat dit ek muar rocht techtmaaki ken.\n\nTechnik"